శృతి పెరియస్వామి

శృతి పెరియస్వామి (ఆంగ్లం: Suruthi Periyasamy; 1995 నవంబరు 24) భారతీయ నటి, మోడల్. ఆమె ప్రధానంగా తమిళ భాషా చిత్రాలలో పనిచేస్తుంది. ఆమె రియాలిటీ టెలివిజన్ షో బిగ్ బాస్ తమిళ సీజన్ 5లో కంటెస్టెంట్‌గా అరంగేట్రం చేసింది. 2022లో, ఆమె తన మొదటి చిత్రం నందన్ చిత్రంలో నటుడు ఎం. శశికుమార్‌తో కలిసి నటించింది.

వాళ్వు తొడంగుమిడం నీదానే అనే చిత్రంలో నిరంజన నైదియర్‌తో కలసి లెస్బియన్ గా నటించి మెప్పించింది. ఈ చిత్రం ఓటీటీలో విడుదలై సెన్సేషన్‌ని క్రియేట్ చేస్తోంది.

 బాల్యం, విద్యాభ్యాసం 
తమిళనాడులోని సేలంలో 1995 నవంబరు 24న మధ్యతరగతి కార్మిక కుటుంబంలో ఆమె జన్మించింది. తన మాధ్యమిక పాఠశాల విద్యను సేలంలోని హోలీ ఏంజెల్స్ పాఠశాలలో పూర్తి చేసింది, తర్వాత ఆమె భరత్ ఇన్‌స్టిట్యూట్ ఆఫ్ హయ్యర్ ఎడ్యుకేషన్ అండ్ రీసెర్చ్ యూనివర్శిటీలో చేరింది. అక్కడ, ఆమె పెర్ఫార్మింగ్ ఆర్ట్స్‌లో బ్యాచిలర్ డిగ్రీ పట్టా పుచ్చుకుంది.

 కెరీర్ 
తన కెరీర్‌ని మోడల్‌గా ప్రారంభించింది. 2019లో, ఆమె ఫెమినా మిస్ ఇండియా 2019 కోసం ఆడిషన్ చేయబడింది. ఆ తర్వాత తమిళనాడుకు ప్రాతినిధ్యం వహిస్తున్న స్టేట్ ఫైనలిస్ట్‌గా ఎంపికైంది. మరుసటి సంవత్సరం, ఆమె మిస్ దివా 2020లో మోడల్‌గా ఆడిషన్ చేయబడింది, అక్కడ ఆమె టాప్ 20లో నిలిచింది.

2021లో, స్టార్ విజయ్‌లో ప్రసారమైన రియాలిటీ షో బిగ్ బాస్ తమిళం సీజన్ 5తో ఆమె టెలివిజన్ అరంగేట్రం చేసింది. అక్కడ ఆమె కంటెస్టెంట్‌గా పాల్గొంది, అయినప్పటికీ ఆమె 35వ రోజున షో నుండి తొలగించబడింది. 2022లో, ఆమె బిగ్ బాస్ అల్టిమేట్ సీజన్ 1 పేరుతో బిగ్ బాస్ స్పిన్-ఆఫ్ వెర్షన్‌కు తిరిగి వచ్చింది. మరోసారి పోటీదారుగా పాల్గొంది. ఆ సంవత్సరం తరువాత, దర్శకుడు ఎరా శరవణన్, నటుడు ఎం. శశికుమార్‌తో కలిసి నటించిన నందన్ చిత్రంలో ప్రధాన మహిళా పాత్రను పోషించి సినిమారంగంలో అడుగుపెట్టింది. 2023లో, ఆమె వాఙ్వు తొడంగుమీద నీతానే చిత్రంలో లెస్బియన్ పాత్రలో నటించింది.

 వ్యక్తిగత జీవితం 
తన తల్లి కుటుంబ ఆర్థిక పరిస్థితుల వల్ల, తండ్రి వయసు ఉండి పెళ్ళై ఐదుగురు పిల్లలున్న వ్యక్తిని వివాహం చేసుకుంది. శృతి పెరియస్వామి 11 సంవత్సరాల వయసులో తన తండ్రి చనిపోయాడు.

 మూలాలు 

వర్గం:1995 జననాలు
వర్గం:తమిళ సినిమా నటీమణులు
వర్గం:తమిళనాడు మహిళా మోడల్స్
వర్గం:భారతీయ మోడల్స్
వర్గం:బిగ్ బాస్ తమిళ టీవీ సిరీస్ పోటీదారులు
వర్గం:భారతీయ సినిమా నటీమణులు